હાલ વૃંદાવનના અટલ્લી ચુંગી ખાતેના ઉડિયા આશ્રમમાં ચાતૃર્માસ કરી રહેલા શંકરાચાર્યે જણાવ્યું હતું કે સારા-નરસા લોકો તમામ જાતિઓમાં હોય છે. એવામાં આ કાનૂન એક ખતરનાક હથિયાર સાબિત થશે. ફરિયાદ કરવા માત્રથી જેલ થઈ જાય તેવી જોગવાઈ અનુચિત છે, આનાથી લોકોમાં એકમેક પ્રતિ ઘૃણા વધશે. અમે ય ઈચ્છીએ છીએ કે દલિત વર્ગનું કલ્યાણ થાય, તેઓ સાથે ભેદભાવ ન થાય. પરંતુ આ કાનૂનથી વર્ગભેદ થશે અને દેશ બહુ પાછળ ચાલ્યો જશે.